N á v r h

Rámcová dohoda
na dodanie zberných nádob na odpad
uzavretá podľa § 269 ods. 2  zákona č.513/1991 Zb. Obchodný zákonník v znení neskorších predpisov a § 11 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

Článok I.
					  Zmluvné strany

Odberateľ:
Názov:				Mesto Dunajská Streda
Adresa: 			Mestský úrad, Hlavná 50/16, 929 01 Dunajská Streda
Zastúpený:			JUDr. Zoltán Hájos,  primátor mesta
IČO: 				00 305 383
DIČ: 				2021129968
Bankové spojenie:		BIC:  CEKOSKBX
				IBAN:  SK17 7500 0000 0003 0281 2303 
Kontaktná osoba vo veciach objednávky tovaru:
Tel.:  			mobil: 
	e-mail: 
Poverená osoba na prevzatie tovaru:
Tel.:  			mobil: 
	e-mail: 

(ďalej len „odberateľ“)

Dodávateľ:
	Obchodné meno :   		   
	Sídlo:                   		    
            Zastúpený:		            
	IČO :            
DIČ:         		                                                                                                                                                   
            IČ DPH:		    	 		
	Bankové spojenie :  		BIC:                           
            				IBAN: 
      	Registrácia:
      Kontaktná osoba vo veciach dodávky tovaru: 
	Tel.:  			mobil: 
	e-mail: 
(ďalej len „dodávateľ“)

Článok II.
Preambula

1. Zmluvné strany uzatvárajú  túto Rámcovú dohodu na dodanie zberných nádob na odpad (ďalej len „rámcová dohoda“) ako výsledok verejného obstarávania –zákazky podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“) na predmet zákazky s názvom „Dodanie plastových zberných nádob na komunálny odpad 120 l“.
Článok III.
Predmet rámcovej dohody

1. Predmetom tejto rámcovej dohody je dodávka plastových zberných nádob nasledovnými parametrami:
•	plastová zberná nádoba na komunálny odpad s objemom 120 l s kolieskami, v súlade s EN 840-1, 
•	farba modrá s modrým poklopom,
•	zberná nádoba je vhodná na zber komunálneho aj priemyselného odpadu,
•	zodpovedá DIN 30 740,
•	odolná voči UV žiareniu, nízkym a vyšším atmosférickým teplotám,
•	hladká povrchová plocha zabraňujúca nalepeniu odpadu a rezistentná voči chemickým a biologickým vplyvom,
•	materiál, z ktorého je vyrobená, je recyklovateľný a neobsahuje kadmium,
•	rozmery (š x v x d) 485 x 540 x 950 mm, objem 120 l, váha 9 kg, nosnosť 60 kg. 
ďalej aj ako „tovar“ alebo „predmet rámcovej dohody“ v príslušnom gramatickom tvare).  
2. Rámcová dohoda sa bude realizovať na základe čiastkových objednávok. 
3. Čiastkovú objednávku na predmet rámcovej dohody bude odberateľ zadávať priebežne počas trvania platnosti a účinnosti tejto rámcovej dohody. 

Článok IV.
Miesto, termín a podmienky plnenia

1. Miestom dodania predmetu rámcovej dohody je Mestský úrad, Hlavná 50/16, 929 01 Dunajská Streda. 
2. Dodávateľ bude dodávať tovar uvedený v Čl. III. tejto rámcovej dohody počas trvania tejto rámcovej dohody na miesto dodania na základe písomných objednávok odberateľa doručených osobne alebo elektronickými prostriedkami (e-mailom) na adresu kontaktnej osoby dodávateľa. Dodávateľ sa zaväzuje dodať tovar na miesto dodania uvedené v odseku 1 tohto článku do 5 pracovných dní odo dňa doručenia písomnej objednávky odberateľa a to v pracovných dňoch od 7:30 hod. do 15.30 hod. v dňoch pondelok až štvrtok, a v piatok od 7:30 do 12.30 hod. 
3. Dodávateľ zabezpečí všetky administratívne úkony spojené s dodávkou predmetu rámcovej dohody v súlade s platnou legislatívou.
4. Dodávka tovaru je splnená prevzatím tovaru a podpísaním dodacieho listu zo strany odberateľa (povereného zamestnanca). 
5. Odberateľ je zodpovedný za riadne prebratie a fyzickú kontrolu tovaru. Fyzická kontrola tovaru sa týka najmä: množstva, kvality a nepoškodenia predmetu rámcovej dohody. Po fyzickej kontrole dodaného predmetu rámcovej dohody poverený zamestnanec odberateľa potvrdí prevzatie predmet rámcovej dohody na dodacom liste.
6. V prípade, že na základe fyzickej kontroly pri dodaní predmetu rámcovej dohody odberateľ (poverený zamestnanec) zistí nezrovnalosti chyby a vady tovaru, jeho nesúlad s objednávkou, tovar nepreberie a vystaví protokol o zistení nezrovnalostí. Dodávateľ je povinný na vlastné náklady dodať do 2 pracovných dní od reklamácie požadovaný tovar, pokiaľ sa zmluvné strany nedohodnú inak. 
7. Ak dodávateľ je neschopný dodať tovar, ihneď to oznámi písomne na e-mailovú adresu povereného zamestnanca odberateľa.
8. Odberateľ je povinný umožniť prístup k miestu odberu za účelom odovzdania predmetu rámcovej dohody, výmeny alebo odobratia predmetu rámcovej dohody.
9. Ak dodávateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto rámcovej dohody, je povinný oznámiť túto skutočnosť odberateľovi najneskôr 15 dní pred predpokladanou stratou schopnosti plniť povinnosti z tejto rámcovej dohody. 
Článok V.
Cena

1.  Zmluvné strany v zmysle zákona č. 18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon č.18/1996 Z. z. o cenách a           na základe výsledkov verejného obstarávania predmet rámcovej dohody v súlade s ustanoveniami ZVO sa dohodli na cene predmetu rámcovej dohody nasledovne:
Cena predmetu rámcovej dohody za predpokladané množstvo predmetu rámcovej dohody počas trvania rámcovej dohody je ..................EUR s DPH. 
Cena predmetu rámcovej dohody za 1 ks plastovej zbernej nádoby na odpad 120 l je ..................EUR s DPH. V cene sú započítané všetky náklady dodávateľa súvisiace                 s dodaním tovaru vrátane nákladov za prepravu na miesto dodania.

Článok VI.
Platobné podmienky

1. Dodávku predmetu rámcovej dohody bude dodávateľ fakturovať na základe čiastkových objednávok odberateľa.
2. Termín splatnosti faktúry je 30 dní odo dňa doručenia riadne vystavenej faktúry odberateľovi. Všetky platby za dodávku predmetu rámcovej dohody sa budú vykonávať bezhotovostne prevodom z účtu v peňažnom ústave.
3. Faktúra musí obsahovať okrem náležitostí podľa osobitného zákona (zákon NR SR č. 222/2004 Z. z. o dani z pridanej hodnoty v znení neskorších predpisov) aj celkové množstvo dodaného tovaru (zberných nádob na odpad) od nadobudnutia účinnosti tejto rámcovej dohody ku dňu vystavenia faktúry.
4. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, odberateľ ju vráti dodávateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry odberateľovi. Faktúra musí obsahovať okrem náležitostí podľa osobitného zákona aj celkový počet hodín tlmočenia od nadobudnutia účinnosti tejto rámcovej dohody ku dňu vystavenia faktúry.
5. V prípade vzniku chyby, alebo omylu pri fakturácii majú odberateľ aj dodávateľ nárok           na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr však do 14 dní od doručenia riadne vystavenej faktúry. Dodávateľ, resp. odberateľ reklamáciu prešetria a výsledok prešetrenia oznámia druhej strane do 10 dní od doručenia reklamácie.
6. Zmluvné strany sa dohodli, že dodávateľ nie je oprávnený vystavovať na úhradu preddavkové faktúry.

Článok VII.
Osobitné dojednania

1. Zmluvná strana zodpovedá za škodu spôsobenú porušením povinnosti z tejto rámcovej dohody a bude povinná ju nahradiť druhej zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť resp. v prípadoch nedodania resp. neodobratia zmluvného množstva predmetu rámcovej dohody spôsobeného vis major.
2. Dodávateľ je povinný ihneď oznámiť zánik oprávnenia na vykonávanie podnikateľskej činnosti v predmete týkajúceho sa dodávky tovaru.
3. Zmluvné strany sa dohodli, že sa budú vzájomne informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.
4. Zmluvné strany sa dohodli, že v súlade s ustanovením § 10b zákona č. 25/2006 Z. z. o verejnom obstarávaní v znení neskorších predpisov sú počas platnosti tejto rámcovej dohody povinné každých 6 mesiacov určovať cenu tovaru s ohľadom na vývoj cien porovnateľných tovarov na relevantnom trhu, pričom ak budú ceny na trhu nižšie, než je cena určená touto rámcovou dohodou, sú povinné určiť cenu najviac v sume priemeru medzi tromi najnižšími cenami zistenými na trhu. Zmluvné strany sa dohodli, že ponukou na účely porovnania cien môže byť cena zverejnená na internete za predpokladu, že predstavuje cenu za porovnateľný tovar, inak musia byť aspoň 3 písomné cenové ponuky iných dodávateľov porovnateľného tovaru .
5. V záujme realizácie povinnosti ustanovenej v odseku 4, zmluvné strany dohodli nasledovný postup: 
•	dodávateľ predloží odberateľovi cenové ponuky podľa ods. 4 najmenej 15 dní pred uplynutím 6 mesiacov a pred uplynutím 12 mesiacov odo dňa nadobudnutia účinnosti tejto rámcovej dohody
•	ak budú ceny na trhu nižšie, než je cena určená touto rámcovou dohodou, dodávateľ predloží odberateľovi písomne návrh dodatku k tejto rámcovej dohode, s určením ceny v sume priemeru medzi tromi najnižšími cenami zistenými na trhu.
•	odberateľ sa vyjadrí k návrhu dodatku k tejto rámcovej dohode do 3 pracovných  dní písomne na e-mailovú adresu dodávateľa.

Článok VIII.
Sankcie

1. V prípade nesplnenia povinnosti uvedenej v Článku IV. odsek 2, v Článku IV. odsek 9 a v Článku VII. ods. 5 tejto rámcovej dohody, má odberateľ právo účtovať zmluvnú pokutu vo výške 300 EUR. Uhradením zmluvnej pokuty nezaniká nárok odberateľa na náhradu škody vo výške preukázanej škody.
2. Pri oneskorení úhrady faktúry bude dodávateľ oprávnený uplatniť si úrok z omeškania vo výške 0,05 % z neuhradenej čiastky za každý aj začatý deň omeškania.

Článok IX.
Doba trvania a zánik zmluvy

1. Táto rámcová dohoda sa uzatvára na dobu určitú do 31.12.2016 počnúc dňom nadobudnutia jej účinnosti.
2. Táto rámcová dohoda zaniká pred uplynutím doby, na ktorú bola uzavretá, v týchto prípadoch:
a) dodaním dohodnutého predpokladaného množstva tovaru (800 ks),
b) písomnou dohodou zmluvných strán,
c) odstúpením zmluvnej strany, 
d) výpoveďou zmluvnej strany.
3. Odstúpiť od rámcovej dohody môžu obidve zmluvné strany v prípade podstatného porušenia zmluvného záväzku druhou zmluvnou stranou.
4. Odstúpenie od zmluvy nadobudne účinnosť dňom, kedy písomný prejav vôle zmluvnej  strany, ktorý obsahuje oznámenie o odstúpení od zmluvy, bude doručený druhej zmluvnej strane. V prípade pochybností o dátume doručenia sa má za to, že oznámenie bolo doručené v 3. deň po jeho odoslaní.
5. Za podstatné porušenie zmluvy sa považujú nasledovné skutočnosti:
a) nedodanie tovaru na miesto dodania podľa požiadaviek odberateľa dvakrát  riadnom čase a/alebo v požadovanom množstve,
b) nesplnenie povinnosti dodávateľa oznámiť odberateľovi neschopnosť dodať tovar podľa Článku III. tejto rámcovej dohody,
d) neoprávnené zvyšovanie dohodnutej ceny predmetu rámcovej dohody,
e) odberateľ mešká s úhradou faktúry viac ako 30 dní.
6. Aj v nasledujúcich prípadoch je odberateľ oprávnený odstúpiť od zmluvy s okamžitou platnosťou bez predchádzajúceho písomného oznámenia o neplnení záväzkov a to aj bez výzvy na dodatočné splnenie záväzkov, a bez toho, aby odberateľovi vznikla z dôvodu odstúpenia povinnosť nahradiť škodu:
a) dodávateľ podal na seba návrh na vyhlásenie konkurzu,
b) bol podaný návrh na vyhlásenie konkurzu voči dodávateľovi treťou osobou,
pričom dodávateľ je platobne neschopný, alebo je v situácii, ktorá odôvodňuje začatie konkurzného konania,
c) bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
d) dodávateľ je v reštrukturalizácii,
e) dodávateľ vstúpil do likvidácie. 
7. Odberateľ je oprávnený vypovedať túto rámcovú dohodu s 15-dňovou výpovednou lehotou, ak dodávateľ nie je schopný dodať alebo nedodá predmet rámcovej dohody za dohodnutú cenu. Výpovedná lehota začína plynúť dňom nasledujúcim po dni doručenia písomnej výpovede druhej zmluvnej strane.

Článok X.
Záverečné ustanovenia

1. Zmluvné strany sa dohodli, že právne vzťahy touto rámcovou dohodou neupravené sa budú riadiť ustanoveniami Obchodného zákonníka.
2. Meniť alebo doplňovať text rámcovej dohody je možné len formou písomných, riadne očíslovaných dodatkov, podpísaných oprávnenými zástupcami oboch zmluvných strán. 
3. Táto rámcová dohoda nadobúda platnosť dňom jej podpísania obidvoma zmluvnými stranami. V  prípade rozdielnosti dátumov podpisu sa za deň platnosti považuje posledný dátum podpisu. 
4. Táto rámcová dohoda je s odkazom na ustanovenie § 5a zákona č. 211/2000 Z.z. o slobodnom  prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou Zmluvou a podľa § 47a zákona č. 40/1964 Zb. Občiansky zákonník nadobúda účinnosť ................................
5. Zmluvné strany sa dohodli, že:
a) písomnosti doručované zmluvnými stranami poštou na základe a v súvislosti s dohodou sa budú považovať za doručené aj v prípade, ak druhá zmluvná strana doručenie preukázateľne odmietne, alebo ak pošta vráti zásielku ako nedoručiteľnú, alebo ak pošta opakovane vráti zásielku ako nevyzdvihnutú. Za deň doručenia sa bude považovať deň vrátenia zásielky zmluvnej strane.
b) doručením sa na účely tejto rámcovej dohody rozumie aj doručenie v elektronickej podobe na emailovú adresu uvedenú v záhlaví tejto rámcovej dohody alebo inú emailovú adresu oznámenú druhej zmluvnej strane. Dátum doručenia preukazuje zmluvná strana, ktorá zaslala správu v elektronickej podobe druhej zmluvnej strane.
6. Akékoľvek spory vzniknuté zo zmluvného vzťahu budú zmluvné strany riešiť predovšetkým vzájomnou dohodou. Ak nedôjde k dohode, spor bude riešiť príslušný súd v sídle odberateľa.
7. V prípade, že niektoré ustanovenie rámcovej dohody sa stane neplatným, nemá to vplyv na platnosť rámcovej dohody ako celku. Pre tento prípad sa zmluvné strany zaväzujú, že takéto neplatné ustanovenie nahradia ustanovením iným, ktoré ho v právnom aj obchodnom zmysle najbližšie nahradzuje.
8. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
9. Dodávateľ podpisom tejto rámcovej dohody vyhlasuje, že bol oboznámený s povinnosťou odberateľa zverejniť túto rámcovú dohodu na webovom sídle odberateľa, ktorým je internetová stránka mesta Dunajská Streda www.dunstreda.sk.
10. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Lehota je zachovaná, ak sa posledný deň lehoty podanie odovzdá na poštovú prepravu.
11. Táto rámcová dohoda bola vyhotovená v troch rovnopisoch, pre odberateľa po 2 rovnopisy a pre dodávateľa 1 rovnopis.
13. Zmluvné strany zhodne vyhlasujú, že si túto dohodu pred jej podpisom prečítali, bola uzavretá po vzájomnom prerokovaní, je prejavom ich slobodnej a vážnej vôle, je určitá a zrozumiteľná, zmluvné strany neboli uvedené do omylu, nebola uzavretá v tiesni a za nápadne nevýhodných podmienok, porozumeli jej obsahu a právnym účinkom z nej vyplývajúcich a na znak súhlasu s jej obsahom ju dobrovoľne a vlastnoručne podpísali, podpisujúce osoby sú oprávnené k podpisu tejto rámcovej dohody. Ďalej zmluvné strany vyhlasujú, že sú si vedomé všetkých následkov vyplývajúcich z tejto rámcovej dohody, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto dohodu. V prípade, že taká okolnosť existuje, zodpovedajú za škodu, ktorá vznikne účastníkovi tejto rámcovej dohody na základe tohto vyhlásenia.

V Dunajskej Strede, dňa  ...............2015	   	V Dunajskej Strede, dňa ................2015

odberateľ: 							dodávateľ:

Mesto Dunajská Streda					XXX

................................................				.................................................
JUDr. Zoltán Hájos						  meno priezvisko a funkcia
   primátor mesta						    štatutárneho zástupcu